Рэспубліканскі цэнтр радыяцыйнага кантролю і маніторынгу навакольнага асяроддзя падвёў вынікі 2012 года. Высветлілася, што ў Оршы праблемныя раёны засталіся нязменнымі. Што цікава, у апошнія гады ў цэлым па Беларусі назіраецца змяншэнне колькасці праблемных раёнаў. Яшчэ ў 2007 годзе іх было 17, цяпер жа, на пачатак 2013-га зарэгістравана толькі 10 раёнаў. Калі ў Мінску і Магілёве колькасць праблемных месцаў зменшылася, то ў Оршы ўсё засталося на сваіх месцах. У цёплы перыяд 2012 года ў Оршы ў раёне вуліцы Пакгаўзнай спецыялістамі была зафіксавана павышаная канцэнтрацыя фармальдэгіда. Аднак гэтая ўспышка не была крытычнай, па краіне максімальнае павышэнне канцэнтрацыі назіралася ў 4 разы, што не ўсяляе аптымізму, але варта адзначыць, што ў 2011 годзе у Беларусі рэгістраваліся павышэнні канцэнтрацыі фармальдэгіда ў 7 разоў. Заметили ошибку? Выделите текст, нажмите Ctrl+Enter и оставьте замечание!